Khadija bint Khuwaylid

Khadīja bint Khuwaylid (, født ca. 555, død 619 e.Kr) var profeten Muḥammeds første kone mens hun var i live. Hun var en rik kjøpmannsenke og selvstendig handelsdrivende i byen Mekka og medlem av Quraysh-stammen. Khadīja ansatte først Muḥammed for å administrere karavanehandelsvirksomheten hennes, før hun senere foreslo giftemål, noe Muhammed aksepterte.<ref name=Donner>Donner, Fred M. (2006). The historical context. In Jane D. McAuliffe, The Cambridge companion to the Qurʾān (s. 24). Cambridge University Press</ref>

Khadīja støttet og oppmuntret Muḥammed da han begynte å motta profetiske budskap. Muslimer regner henne derfor som den første personen som anerkjente Muhammeds profetiske budskap, og både for dette og for hennes gode egenskaper har hun blitt lovpriset i den islamske tradisjonen.

Islamske lærde er uenige om hvor mange barn Khadīja fikk, og hvem hun fikk med Muḥammed. Fra ḥadīth'' er fire døtre kjent; Fatimah, Ruqayyah, Umm Kulthum og Zainab, samt en sønn som døde i barnealder.Schimmel, Annemarie (1997). My Soul Is a Woman : The Feminine in Islam. Continuum International Publishing Group Ltd., s. 27–29 Enkelte sjiamuslimer tror Khadīja kun fikk Fatimah med Muḥammed, og at de tre andre døtrene enten stammet fra tidligere ekteskap eller fra adopsjon.Muhammad B. Majlesi, An Account of the Prophet’s Children , Hayat Al-Qulub vol 2, A Detailed Biography of Prophet Muhammad, Published by:  Ansariyan PublicationsAḥmad Sayyārī (2009), Revelation and falsification: the Kitāb al-qirāʼāt, s. 248Yasin T. al-Jibouri (1994), Khadija Daughter of Khuwaylid

 Referanser 

Kategori:Islam